b"\n_START_ARTICLE_\nBlanca d'Evreux\n_START_SECTION_\nOr\xc3\xadgens familiars\n_START_PARAGRAPH_\nFilla dels reis Felip III d'Evreux i Joana II de Navarra. Era n\xc3\xa9ta per l\xc3\xadnia paterna del pr\xc3\xadncep Llu\xc3\xads d'Evreux i Margarida d'Artois, i per l\xc3\xadnia materna de Llu\xc3\xads X de Fran\xc3\xa7a i Margarida de Borgonya. Fou germana del rei Carles II de Navarra.\n_START_SECTION_\nDest\xc3\xad\n_START_PARAGRAPH_\nEn virtut dels pactes mitjan\xc3\xa7ant els quals la seva mare va aconseguir ser reconeguda reina de Navarra, fou promesa amb Joan II. Per\xc3\xb2 la mort de Joana de Borgonya, primera esposa de Felip IV de Fran\xc3\xa7a, provoc\xc3\xa0 que fos ell qui es cas\xc3\xa9s amb Blanca el 29 de gener de 1349 a Brie-Comte-Robert, prop de Par\xc3\xads._NEWLINE_Aquest matrimoni tingu\xc3\xa9 una durada molt curta, un any, ja que en el moment del seu casament el rei franc\xc3\xa8s comtava ja amb 56 anys._NEWLINE_Fou nomenada 17a gran mestre de l'Organitzaci\xc3\xb3 secreta, Priorat de Si\xc3\xb3. S'interess\xc3\xa0 per l'alqu\xc3\xadmia i promocion\xc3\xa0 a Nicolas Flamel, seg\xc3\xbcent gran mestre de la l\xc3\xb2gia._NEWLINE_Blanca refus\xc3\xa0 un nou casament amb el rei Alfons XI de Castella i mor\xc3\xad el 5 d'octubre de 1398 al castell de Neaufles i fou enterrada a la catedral de Saint-Denis de la capital francesa."